A lokacin daukan Azumin watan Ramadan, an wajabtawa musulmai, (Larabci صوم رمضان, sawm ; Farisanci : روزہ, rozeh ), a kowace rana daga fitowar alfijir zuwa faduwar rana (ko daga asuba zuwa dare a cewar wasu malamai). Azumi yana bukatar kamewa daga abinci da abin sha da kuma kusantar iyali. Azumin watan Ramadān an wajabta shi ne (wājib) a cikin watan Sha'aban, a cikin shekara ta biyu bayan da musulmai sun yi hijira daga Makka zuwa Madīnah. Azumin watan Ramadana daya ne daga cikin manya-manyan Rukunnan Musulunci guda biyar.. An ambaci azumin watan Ramadhan a cikin ayoyin Alkur'ani guda uku a jere Kamar haka : Yã ku wadanda suka yi !imani! An wajabta azumi a kanku kamar yadda aka wajabta shi a kan wadanda suka gabaceku, tsammaninku (ku koyi) kamun kai. —Surah Baqarah 2: 183 (Azumi) na adadin kwanaki; To, wanda ya kasance daga gare ku majinyaci, ko kuwa a kan tafiya, sai (adadin ya biya) daga kwanuka masu zuwa. Ga waɗanda suke iyawa (da wahala), fansa ce, ciyar da miskin.